**คำอธิบายรายวิชา**

กลุ่มสาระการเรียนรู้ **สังคมศึกษา ศาสนา และวัฒนธรรม** ชั้นมัธยมศึกษาปีที่ **3** ปีการศึกษา **2562**  รหัสวิชา **2310**1 รายวิชา **สังคมพื้นฐานฯ 5**

จำนวน **1.5** หน่วยกิต เวลา  **60** ชั่วโมง

**สาระที่ 1 ศาสนา ศีลธรรม จริยธรรม**

มาตรฐาน **ส 1.1 รู้และเข้าใจประวัติ ความสำคัญ ศาสดา หลักธรรมของพระพุทธศาสนา หรือศาสนาที่ตนนับถือ และศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรม เพื่ออยู่ร่วมกันอย่างสันติสุข**

**ตัวชี้วัด :**

1.ส1.1 ม.3/1 อธิบายการเผยแผ่พระพุทธศาสนา หรือศาสนาอื่นที่ตนนับถือสู่ประเทศต่างทั่วโลก

2.ส1.1 ม.3/2 วิเคราะห์ความสำคัญของพระพุทธศาสนา หรือศาสนาที่ตนนับถือ ในฐานะที่ช่วยสร้างสรรค์อารยธรรม และความสงบสุขแก่โลก

3.ส1.1 ม.3/3 อภิปรายความสำคัญของพระพุทธศาสนา หรือศาสนาที่ตนนับถือ กับปรัชญาของเศรษฐกิจพอเพียง และการพัฒนาอย่างยั่งยืน

4.ส1.1 ม.3/4 วิเคราะห์พุทธประวัติจากพระพุทธรูปปางต่างๆ หรือประวัติศาสดาที่ตนนับถือ

5.ส1.1 ม.3/5 วิเคราะห์ และประพฤติตนตามแบบอย่างการดำเนินชีวิต และข้อคิดจากประวัติสาวก ชาดก เรื่องเล่าศาสนิกชนตัวอย่าง ตามที่กำหนด

6.ส1.1 ม.3/6 อธิบายสังฆคุณ และข้อธรรมสำคัญในกรอบอริยสัจ 4 หรือหลักธรรมของศาสนาที่ตนนับถือตามที่กำหนด

7.ส1.1 ม.3/7 เห็นคุณค่าและวิเคราะห์การปฏิบัติตนตามหลักธรรมในการพัฒนาตนเพื่อเตรียมพร้อมสำหรับการทำงานและการมีครอบครัว

**สาระที่ 5** ภูมิศาสตร์

มาตรฐาน **ส 5.1** เข้าใจลักษณะทางกายภาพของโลกและความสัมพันธ์ของสรรพสิ่งซึ่งมีผลต่อกัน ใช้แผนที่และเครื่องมือทางภูมิศาสตร์ในการค้นหา วิเคราะห์ และสรุปข้อมูลตามกระบวนการทางภูมิศาสตร์ ตลอดจนใช้ภูมิสารสนเทศอย่างมีประสิทธิภาพ

**ตัวชี้วัด :**

1.ส5.1 ม.3/1 วิเคราะห์ลักษณะทางกายภาพของทวีปอเมริกาเหนือของทวีปอเมริกาเหนือ และทวีปอเมริกาใต้ โดยเลือกใช้แผนที่เฉพาะเรื่อง และเครื่องมือทางภูมิศาสตร์สืบค้นข้อมูล

2.ส5.1 ม.3/2 วิเคราะห์สาเหตุการเกิดภัยพิบัติของทวีปอเมริกาเหนือ และทวีปอเมริกาใต้

**มาตรฐาน ส 5.2** เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม มีจิตสำนึกและมีส่วนร่วมในการอนุรักษ์ทรัพยากรและสิ่งแวดล้อม เพื่อการพัฒนาที่ยั่งยืน

**ตัวชี้วัด :**

1.ส5.2 ม.3/1 สำรวจและระบุทำเลที่ตั้งของกิจกรรมทางเศรษฐกิจ และสังคมในทวีปอเมริกา

เหนือ และทวีปอเมริกาใต้

2.ส5.2 ม.3/2 วิเคราะห์ปัจจัยทางกายภาพ และปัจจัยทางสังคมที่มีผลต่อทำเลที่ตั้งของกิจกรรมทางเศรษฐกิจ และทางสังคมในทวีปอเมริกาเหนือ และทวีปอเมริกาใต้

3.ส5.2 ม.3/3 สืบค้น อภิปราย ประเด็นปัญหาจากการปฏิสัมพันธ์ระหว่างสภาพแวดล้อมทาง

กายภาพกับมนุษย์ที่เกิดขึ้นในทวีปอเมริกาเหนือ และทวีปอเมริกาใต้

4.ส5.2 ม.3/4 วิเคราะห์แนวทางการจัดการภัยพิบัติ และการจัดการทรัพยากรและสิ่งแวดล้อม

ในทวีปอเมริกาเหนือ และทวีปอเมริกาใต้อย่างยั่งยืน

5.ส5.2 ม.3/5 ระบุความร่วมมือระหว่างประเทศที่มีผลต่อการจัดการทรัพยากร และสิ่งแวดล้อม

**คำอธิบายสาระการเรียนรู้**

**ศึกษา วิเคราะห์ อธิบาย** การเผยแผ่พระพุทธศาสนาเข้าสู่ประเทศต่าง ๆ ทั่วโลกและนับถือพระพุทธศาสนาของประเทศเหล่านั้นในปัจจุบันความสำคัญของพระพุทธศาสนาในฐานะที่ช่วยสร้างสรรค์อารยธรรมและความสงบสุขให้แก่โลก

ระบุความสำคัญของพระพุทธศาสนาที่มีต่อโลกในด้านต่างๆ รวมทั้งสามารถยกตัวอย่างและประยุกต์ใช้พระพุทธศาสนากับหลักปรัชญาของเศรษฐกิจพอเพียงและการพัฒนาอย่างยั่งยืนได้

ศึกษา และตีความพุทธประวัติจากพระพุทธรูปปางต่าง ๆ เช่น ปางมารวิชัย ปางปฐมเทศนาปางลีลา ปางประจำวันเกิด รวมถึงสรุปและวิเคราะห์พุทธประวัติปฐมเทศนาโอวาทปาฎิโมกข์

พุทธสาวก พุทธสาวิกา ได้แก่ พระอัญญาโกณทัญญะ พระมหาปชาบดีเถรี พระเขมาเถรี พระเจ้าปเสนทิโกศลชาดก และเรื่อง นันทิวิสาลชาดก กับสุวัณณหังสชาดก

ศาสนิกชนตัวอย่าง ม.ล. หญิงพูนพิสมัย ดิศกุล และศาสตราจารย์สัญญา ธรรมศักดิ์

พระรัตนตรัยสังฆคุณ 9

ศึกษา สรุป และสามารถเลือก หรือประยุกต์ใช้อริยสัจ 4 ในการแก้ปัญหา

* + ทุกข์ (ธรรมที่ควรรู้) ไตรลักษณ์
  + สมุทัย (ธรรมที่ควรละ) หลักกรรม, วัฏฏะ 3, ปปัญจธรรม 3, (ตัณหา มานะ ทิฎฐิ)
  + นิโรธ (ธรรมที่ควรบรรลุ) อัตถะ 3
  + มรรค (ธรรมที่ควรเจริญ) มรรคมีองค์ 8, ปัญญา 3, สัปปุริสธรรม 7,

บุญกิริยาวัตถุ 10, อุบาสกธรรม 7

มงคล 38 เรื่อง การมีศิลปวิทยา , การพบสมณะ , การฟังธรรมตามกาล และการสนทนาธรรมตามกาล

พุทธศาสนสุภาษิต

* + อตฺตา หเวชิตํเสยฺโย ชนะตนนั่นแลดีกว่า
  + ธมฺมจารี สุขํ เสติ ผู้ประพฤติธรรมย่อมอยู่เป็นสุข
  + ปมาโท มจฺจุโน ปทํ ความประมาทเป็นทางแห่งความตาย
  + สุสฺสูสํลภเต ปญฺญํ ผู้ฟังด้วยดีย่อมได้ปัญญา

ศึกษาวัตถุประสงค์ของพุทธปณิธาน 4 ในมหาปรินิพพานสูตร เพื่อธำรงพระพุทธศาสนา

ศึกษา วิเคราะห์ และระบุการเลือกใช้เครื่องมือทางภูมิศาสตร์เพื่อศึกษาลักษณะทางกายภาพของทวีปทวีปอเมริกาเหนือ และอเมริกาใต้ รวมทั้งอธิบาย และระบุปัจจัยในการเลือกทำเลที่ตั้งของสังคม และกิจกรรมทางเศรษฐกิจในทวีปอเมริกาเหนือ และทวีปอเมริกาใต้ อีกทั้งสืบค้น และวิเคราะห์ถึงปฏิสัมพันธ์ระหว่างสภาพแวดล้อมทางกายภาพกับมนุษย์ที่เกิดขึ้นในทวีปอเมริกาเหนือ และทวีปอเมริกาใต้

อธิบายประเภท ลักษณะ และความสำคัญของภัยพิบัติทางธรรมชาติที่เกิดขึ้นในทวีปทวีปอเมริกาเหนือ และอเมริกาใต้ การรับมือกับภัยพิบัติทางธรรมชาติ ก่อนเกิด ขณะเกิด และหลังเกิดอย่างถูกวิธี อีกทั้งระบุความร่วมมือระหว่างประเทศที่มีผลต่อการจัดการทรัพยากร และสิ่งแวดล้อม

**โดยใช้ทักษะ**ความรู้เกี่ยวกับโลก การเป็นพลเมือง และความรู้ด้านสิ่งแวดล้อม ผ่านกระบวนการกลุ่ม ได้แก่ การะบวนการคิดอย่างมีวิจารณญาณ การคิดอย่างสร้างสรรค์ การะบวนการเผชิญสถานการณ์ กระบวนการแก้ปัญหา กระบวนการสืบเสาะหาความรู้โดยใช้สารสนเทศ สื่อ เทคโนโลยี อีกทั้งยังสามารถสร้างสรรค์นวัตกรรมเองได้ มีทักษะในการนำการเรียนรู้มาประยุกต์ใช้ในชีวิต เช่น ความยืดหยุ่น ความรับผิดชอบ มีความคิดริเริ่มสิ่งใหม่ ฯลฯ ส่วนทักษะทางภูมิศาสตร์มีกระบวนการตั้งคำถามเชิงภูมิศาสตร์ กระบวนการการรวบรวมข้อมูล กระบวนการการจัดการข้อมูล กระบวนการการวิเคราะห์ข้อมูล และกระบวนการการสรุปเพื่อตอบคำถามทางภูมิศาสตร์ได้อย่างถูกต้อง

**เพื่อให้เกิด** ความสามารถในการสื่อสาร การคิด การแก้ปัญหา การใช้ทักษะชีวิต และการใช้เทคโนโลยี

**พร้อมทั้งมี** การเน้นให้ผู้เรียนมีคุณลักษณะอันพึงประสงค์ 8 ประการ 1) รักชาติ ศาสน์ กษัตริย์ 2) ซื่อสัตย์สุจริต 3) มีวินัย 4) ใฝ่เรียนรู้ 5) อยู่อย่างพอเพียง 6) มุ่งมั่นในการทำงาน 7) รักความเป็นไทย 8) มีจิตสาธารณะ

**คำอธิบายรายวิชา**

กลุ่มสาระการเรียนรู้ **สังคมศึกษา ศาสนา และวัฒนธรรม** ชั้นมัธยมศึกษาปีที่  **3** ปีการศึกษา **2562** รหัสวิชา **ส20211**  รายวิชา **หน้าที่พลเมือง 5**

จำนวน **0.5** หน่วยกิต เวลา **20** ชั่วโมง

**ผลการเรียนรู้**

**จุดเน้นที่ 1 ความเป็นไทย**

1.1ลักษณะที่ดีของคนไทย (มารยาทไทย กตัญญูกตเวที เอื้อเฟื้อเผื่อแผ่ เสียสละ)

1. จ 1.1 ม.3/1 มีส่วนร่วมแนะนำผู้อื่นให้อนุรักษ์และยกย่องผู้มีมารยาทไทย

2. จ 1.1 ม.3/2 แสดงออกแนะนำผู้อื่นและมีส่วนร่วมในกิจกรรมเกี่ยวกับความเอื้อเฟื้อเผื่อแผ่

และเสียสละ

1.2ศิลปวัฒนธรรม ขนบธรรมเนียม และประเพณีไทย (การแต่งกาย ภาษา ภูมิปัญญา ประเพณี)

3. จ 1.2 ม.3/3 เห็นคุณค่าอนุรักษ์สืบสานและประยุกต์ขนบธรรมเนียมประเพณีศิลปวัฒนธรรมและภูมิปัญญาไทย

**จุดเน้นที่ 2 รักชาติ ยึดมั่นในศาสนา และเทิดทูนสถาบันพระมหากษัตริย์**

4. จ 2 ม.3/4 เป็นแบบอย่างและมีส่วนร่วมในการจัดกิจกรรมที่แสดงออกถึงความรักชาติยึดมั่นในศาสนาและเทิดทูนสถาบันพระมหากษัตริย์

5. จ 2 ม.3/5 ประยุกต์และเผยแพร่พระบรมราโชวาทหลักการทรงงานและหลักปรัชญาของเศรษฐกิจพอเพียง

**คำอธิบายสาระการเรียนรู้**

**ศึกษาความรู้ สืบทอด เป็นแบบอย่าง และมีส่วนร่วมในการแผยแผ่ แนะนำ**ผู้อื่นให้อนุรักษ์และยกย่องผู้มีมารยาทไทยในเรื่อง การแสดงความเคารพ การสนทนา การแต่งกาย การมีสัมมาคารวะ รวมถึงแสดงออก ส่งเสริมผู้อื่น และมีส่วนร่วมในกิจกรรมเกี่ยวกับความเอื้อเฟื้อเผื่อแผ่และเสียสละต่อสังคม ตระหนัก และเห็นคุณค่าของการอนุรักษ์สืบสาน การเผยแผ่ขนบธรรมเนียมประเพณีศิลปวัฒนธรรม และภูมิปัญญาไทย อีกทั้งยังปฏิบัติตนเป็นผู้มีวินัยในตนเองในเรื่อง ความซื่อสัตย์สุจริต ขยันหมั่นเพียร ความอดทน การใฝ่หาความรู้ตั้งใจในการปฏิบัติหน้าที่และยอมรับผลที่เกิดจากการกระทำของตนเอง

ปฏิบัติตนเป็นแบบอย่างและมีส่วนร่วมในการส่งเสริมการจัดกิจกรรมที่แสดงออกถึงความรักชาติยึดมั่นในศาสนา และการเทิดทูนสถาบันพระมหากษัตริย์ มีการประยุกต์นำไปใช้และเผยแพร่พระบรมราโชวาทในเรื่อง การเสียสละ และความซื่อสัตย์ โดยยึดหลักการทรงงานในเรื่อง ศึกษาข้อมูลอย่างเป็นระบบ การแก้ปัญหาที่จุดเล็ก

**โดยใช้ทักษะ**กระบวนการกลุ่ม ที่เน้นความริเริ่มสร้างสรรค์เพื่อสร้างพฤติกรรม มีการใช้กระบวนการคิดผ่านการใช้สื่อ เทคโนโลยี โดยผ่านการวิเคราะห์ ประเมิน และตัดสินใจสื่อได้อย่างมีประสิทธิภาพ กระบวนการเผชิญสถานการณ์และกระบวนการแก้ปัญหาเพื่อเรียนรู้การปรับตัวกระบวนการสร้างค่านิยมและกระบวนการสร้างเจตคติเพื่อสร้างภาวะผู้นำ ในการเป็นแบบอย่าง และแนะนำผู้อื่นได้

**เพื่อให้ผู้เรียนเ**สามารถสื่อสาร คิด แก้ปัญหา ใช้ทักษะชีวิต และใช้เทคโนโลยีได้อย่างเหมาะสมในฐานะคนไทย เกิดความภาคภูมิใจในความเป็นไทย มีการแสดงออกถึงความรักชาติ การยึดมั่นในศาสนา และเทิดทูนสถาบันพระมหากษัตริย์ รวมถึงเป็นพลเมืองดีในระบอบประชาธิปไตยอันมีพระมหากษัตริย์ทรงเป็นประมุข และมีส่วนร่วมทางการเมืองการปกครอง สามรถอยู่ร่วมกับผู้อื่นอย่างสันติ สามารถจัดการความขัดแย้งด้วยสันติวิธี และมีวินัยในตนเอง

**พร้อมทั้งมี** การเน้นให้ผู้เรียนมีคุณลักษณะอันพึงประสงค์ 8 ประการ 1) รักชาติ ศาสน์ กษัตริย์ 2) ซื่อสัตย์สุจริต 3) มีวินัย 4) ใฝ่เรียนรู้ 5) อยู่อย่างพอเพียง 6) มุ่งมั่นในการทำงาน 7) รักความเป็นไทย 8) มีจิตสาธารณะ